ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 118/29.05.2025**

**privind aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administraţie nr. 8/2025**

Consiliul Local al Municipiului Satu Mare,

Analizând proiectul de hotărâre înregistrat sub nr. 33255/23.05.2025, luând act de referatul de aprobare al Primarului Municipiului Satu Mare, în calitate de inițiator, înregistrat sub nr. 33256/23.05.2025, raportul de specialitate al Compartimentului Resurse Umane, înregistrat sub nr. 33257/23.05.2025,

Luând act de adresa nr. 9696/23.05.2025 înaintată executivului de către directorul general al societății APASERV Satu Mare S.A. Satu Mare, înregistrată la Primăria Municipiului Sau Mare sub nr. 33223/23.05.2025, precum și de raportul de specialitate al Serviciului Juridic - Resurse Umane din cadrul societății APASERV Satu Mare S.A. cu nr. 9300/19.05.2025;

Având în vedere prevederile:

* art. 17, art. 18 lit. k), art. 27 alin. c) din Actul Constitutiv al APASERV Satu Mare S.A aprobat de Consiliul Local Satu Mare prin Hotărârea nr. 29/28.02.2019;
* art. 40 alin. (1) lit. a) și lit. b) din Legea nr. 53/2003 Codul Muncii, republicată, cu modificările şi completările ulterioare;
* Legii nr. 31/1990 privind societățile, republicată, cu modificările şi completările ulterioare;
* O.U.G. nr.109/2011 privind guvernanța corporativă a întreprinderilor publice, cu modificările şi completările ulterioare;
* Dispoziția nr. 771/26.10.2024 privind delegarea domnului Masculic Csaba în calitate de reprezentant al Municipiului Satu Mare în Adunarea Generală a Acționarilor la APASERV Satu Mare S.A.;
* Hotărârea Consiliului de Administrație al APASERV Satu Mare S.A. nr.11/23.05.2025 având ca obiect aprobarea Regulamentul de organizare și funcționare al APASERV Satu Mare S.A.;
* Standardului 2 - Atribuţii, funcții, sarcini și a Standardului 4 - Structura organizatorică din Ordinul SGG nr. 600/2018 privind aprobarea Codului controlului intern managerial al entităților publice;

Cu raportare la prevederile Hotărârii Consiliului Local Satu Mare nr. 229/30.06.2024 privind mandatarea domnului Masculic Csaba, reprezentant al U.A.T Satu Mare în Adunarea Generală Ordinară a Acționarilor APASERV Satu Mare S.A. să voteze proiectul de hotărâre înscris la art. 1 pct. 3 din Hotărârea Consiliului de Administrație nr. 14/A/2024 având ca obiect aprobarea Organigramei și a Statului de funcții ale APASERV SATU MARE S.A act administrativ adoptat în vederea punerii în aplicare a prevederilor Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În baza prevederilor art.129 alin. (1) alin. (2) lit. a) și lit. d) coroborate cu alin.(3) lit. d) și alin. (7) lit. n) din O.U.G. nr. 57/2019 privind Codul Administrativ, cu modificările şi completările ulterioare,

În temeiul prevederilor art. 139 alin. (3) lit. h) şi art.196 alin. (1) lit. a) din O.U.G. nr. 57/2019 privind Codul Administrativ, cu modificările şi completările ulterioare,

Adoptă prezenta,

**H O T Ă R Â R E:**

**Art. 1.** Se aprobă mandatarea domnului Masculic Csaba, reprezentant al U.A.T Satu Mare în Adunarea Generală Ordinară a Acționarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administrație nr. 8/2025 având ca obiect aprobarea Regulamentul de organizare și funcționare al APASERV Satu Mare S.A., conform anexei la prezenta hotărâre.

**Art. 2.** Se acordă mandat domnului Masculic Csaba, reprezentantul Municipiului Satu Mare în Adunarea Generală a Acționarilor a APASERV Satu Mare S.A., de a vota ”pentru” în sensul celor aprobate prin prezenta hotărâre.

**Art. 3.** Cu ducerea la îndeplinire a prezentei hotărâri se încredințează Consiliul de Administrație al APASERV Satu Mare S.A., directorul general al APASERV Satu Mare SA și domnul Masculic Csaba.

**Art. 4.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului- Judeţul Satu Mare, Compartimentului Resurse Umane din cadrul Primăriei Municipiului Satu Mare, domnului Masculic Csaba și la APASERV Satu Mare S.A.

**Președinte de ședință, Contrasemnează**

**György Ildikó-Adél Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. h) din O.U.G. nr. 57/2019

privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr total al consilierilor absenţi | 1 |
| Nr. consilieri luați în calcul cf. art. 228 alin. 3 din OUG 57/2019 | 21 |
| Nu participă la dezbateri și la vot | 1 |
| Voturi pentru | 21 |
| Voturi împotrivă | 0 |
| Abțineri | 0 |

Redactat în 3 exemplare originale

M.T.-S.